b'\n_START_ARTICLE_\nOyster\n_START_PARAGRAPH_\nOyster on Suur-Lontoon alueella k\xc3\xa4yt\xc3\xb6ss\xc3\xa4 oleva matkakortti. Oyster-j\xc3\xa4rjestelm\xc3\xa4\xc3\xa4 hallinnoi Transport for London, ja korttia voi k\xc3\xa4ytt\xc3\xa4\xc3\xa4 Lontoon metron, bussien, Docklands Light Railwayn, London Overgroundin, Tramlinkin, Lontoon alueen paikallisjunien sek\xc3\xa4 joidenkin Thamesin lauttayhteyksien matkojen maksamiseen. _NEWLINE_Oyster-j\xc3\xa4rjestelm\xc3\xa4 on ollut k\xc3\xa4yt\xc3\xb6ss\xc3\xa4 hein\xc3\xa4kuusta 2003 l\xc3\xa4htien._NEWLINE_Vuonna 2017 k\xc3\xa4ytettiin p\xc3\xa4ivitt\xc3\xa4in kolmea miljoonaa Oyster-korttia, joilla tehtiin yhteens\xc3\xa4 keskim\xc3\xa4\xc3\xa4rin 10 miljoonaa matkaa p\xc3\xa4iv\xc3\xa4ss\xc3\xa4.\n_START_SECTION_\nK\xc3\xa4ytt\xc3\xb6\n_START_PARAGRAPH_\nOyster-kortille voi ladata arvoa tai erilaisia kausilippuja. Lontoon joukkoliikennej\xc3\xa4rjestelm\xc3\xa4ss\xc3\xa4 on yhteens\xc3\xa4 yhdeks\xc3\xa4n keh\xc3\xa4m\xc3\xa4ist\xc3\xa4 maksualuetta, joiden mukaan matkan hinta m\xc3\xa4\xc3\xa4r\xc3\xa4ytyy. Useimmissa liikennev\xc3\xa4lineiss\xc3\xa4 korttia n\xc3\xa4ytet\xc3\xa4\xc3\xa4n kortinlukijalle liikennev\xc3\xa4lineeseen noustessa ja siit\xc3\xa4 poistuttaessa. T\xc3\xa4ll\xc3\xb6in j\xc3\xa4rjestelm\xc3\xa4 v\xc3\xa4hent\xc3\xa4\xc3\xa4 kortilta automaattisesti matkan hinnan tai tarkastaa, onko kausilippu voimassa kyseisell\xc3\xa4 yhteysv\xc3\xa4lill\xc3\xa4. Busseissa ja raitiovaunuissa hinta on kuitenkin kiinte\xc3\xa4, joten matkakorttia ei tarvitse n\xc3\xa4ytt\xc3\xa4\xc3\xa4 poistuttaessa. J\xc3\xa4rjestelm\xc3\xa4 pit\xc3\xa4\xc3\xa4 my\xc3\xb6s huolen siit\xc3\xa4, ettei Oyster-kortilla p\xc3\xa4iv\xc3\xa4n aikana tehtyjen matkojen hinta ikin\xc3\xa4 ylit\xc3\xa4 yksitt\xc3\xa4in ostetun p\xc3\xa4iv\xc3\xa4lipun hintaa.\n_START_SECTION_\nK\xc3\xa4yt\xc3\xb6n raportointi\n_START_PARAGRAPH_\nOyster-kortin verkkopalvelusta voi tilata s\xc3\xa4\xc3\xa4nn\xc3\xb6llisesti toimitettavan k\xc3\xa4ytt\xc3\xb6raportin, josta ilmenee matkojen ajankohdat, kortin kosketuspisteet sek\xc3\xa4 veloitetut kustannukset. Raportti toimitetaan s\xc3\xa4hk\xc3\xb6postin liiteen\xc3\xa4 PDF-tiedostona.'